Austraalia madukael

{{taksonitabel
| nimi = Austraalia madukael
| värvus = linnud
| pilt = Australasian_Darter_-_Nepean_Weir.jpg
| pildi_seletus = Isaslind
| pilt2 = Darter - Anhinga novaehollandiae, Victoria, Australia.jpg
| pildi2_seletus = Emaslind
| seisund = LC
| seisundi_süsteem = IUCN3.1
| seisundi_ref = 
| riik = Loomad Animalia
| hõimkond = Keelikloomad Chordata
| klass = Linnud Aves
| selts = Suulalised Suliformes
| sugukond = Madukaellased Anhingidae
| perekond = Madukael Anhinga
| liik = Austraalia madukael
| binaarne = Anhinga novaehollandiae
| binaarse_autor = (Gould, 1847)
| sünonüümid = Plotus novaehollandiae
| levikukaart = Austalasian Darter Range.png}}Austraalia madukael' (Anhinga novaehollandiae) on madukaellaste sugukonda kuuluv linnuliik.

Varem peeti teda aasia madukaela alamliigiks.

Välimus
Austraalia madukael on 85–97 cm pikk. Tiibade siruulatus on 116–128 cm. Nokk on 71–87 mm pikk. Kaalub 1058–1815 g.

Isaslinnu sulestik on peamiselt must või tumehall. Kaelal on valge mustade servadega triip. Nokk on pikk ja terava otsaga. Noka ülapool on oliivikarva, alapool on tuhmkollane. Nokatüvik on eredamat tooni kui ots. Tiibadel on heledad triibud. Saba on pikk ja ümmarguse otsaga. Jalad on kollakad.

Emaslinnu ülapool on hallikaspruun, alapool helehall. Kaelal on valge triip.

Noorlinnu sulestik sarnaneb emaslinnu omaga, kuid on heledam ja kaelatriipu pole hästi näha.

Alamliigid ja levik
Liigil on kaks alamliiki:A. n. novaehollandiae (Gould, 1847) – AustraaliasA. n. papua'' Rand, 1938 – Uus-Guineal

Elavad jõgede ja järvede ääres ning soodes.

Toitumine
Toituvad peamiselt kaladest, kuid ka kahepaiksetest, madudest, putukatest, koorikloomadest ja limustest.

Pesitsemine
Pesitsevad üksikult või kolooniates koos kormoranidega. Pesa asub puu otsas. Vanalinnud ehitavad pesa koos. Isaslind toob oksi kaugemalt, emaslind sama puu küljest. Pesa läbimõõt on 40 cm.

Kurnas on 2–6 helerohelist muna mõõtmetega 59 × 38 mm. Mune hauvad mõlemad vanemad 26–30 päeva. Pojad saavad lennuvõimeliseks seitsme nädala vanuselt.

Looduslikud vaenlased
Austraalia madukaela mune söövad halavaresed.

Viited

Välislingid

Kategooria:Madukaellased